Yehowa Odasefoi Eshɛ Shɔŋŋ Diɛŋtsɛ yɛ Amɛnitsumɔhe Yitso Hee ni Amɛmaa lɛ Mli\nKANEMƆ YƐ Afrikaans Albania Armenia Azerbaijani Blɔfo Chichewa Chinese Mandarin (Simplified) Chinese Mandarin (Traditional) Croatia Czech Denmark Dutch Efik Estonia Ewe Finland French Ga Georgia Germany Hela Hiligaynon Hungary Indonesia Italia Japan Kinyarwanda Kirundi Korea Lithuania Malagasy Norway Poland Portugal Romania Russia Serbia (Roma) Serbian (Cyrillic) Slovak Slovenia Spania Swahili Sweden Tagalog Turkey Ukrain Yoruba\nNEW YORK​—Kɛjɛ August afi 2015 kɛyashi October afi 2015 lɛ, akɛ Yehowa Odasefoi anitsumɔhe yitso ni amaa yɛ Warwick, yɛ New York lɛ, shɛ shɔŋŋ diɛŋtsɛ. Nakai bei lɛ amli lɛ, daa gbi lɛ, mɛi 3,800 ni kɛ amɛhe ehã lɛ yayeɔ amɛbua kɛhã tsũi lɛ amaa.\nBe ni nitsumɔ lɛ shɛ he ko lɛ, daa gbi lɛ, bɔs woji aaashɛ 40 holeɔ mɛi 3,800 kɛyaa he ni amamɔɔ tsũi lɛ, ni amɛyatsuɔ nii.\nAmamɔ niyelihei srɔtoi kpaanyɔ ní mɛi ni kɛ amɛhe ehã kɛtsuɔ nii lɛ baaye nii yɛ jɛmɛ kɛyashi abaagbe nitsumɔ lɛ naa.\nKɛjɛ be ni aje nitsumɔ nɛɛ shishi yɛ July, afi 2013 lɛ, Odasefoi ni fa fe 18,000 ejɛ United States niiaŋ fɛɛ, ni Alaska kɛ Hawaii hu fata he lɛ, kɛbatsu eko. Nitsulɔi 400 kɛmiimɔ 500 bashɛɔ he ni amaa tsũi lɛ yɛ lɛ yɛ otsii lɛ anaagbee. Shi be ni atsu kɛshɛ shɔŋŋ lɛ, mɛi ni bashɛɔ shi yɛ otsii lɛ anaagbee lɛ ayibɔ teke 700. Nitsulɔi nɛɛ ateŋ kpotoo kɛ amɛhe hã akɛ amɛbaatsu nitsumɔi ni heɔ otsi kome kɛmiimɔ otsii ejwɛ.\nRichard Devine, ni eji Warwick Tsumaa Ajinafoi Akuu (Construction Project Committee) lɛ sɛinɔtalɔ tsɔɔ mli akɛ: “Akɛni daa gbi lɛ, mɛi akpei saŋŋ batsuɔ nii hewɔ lɛ, ewaaa kwraa akɛ jɛmɛ baatsĩ kɛ gbɔmɛi. No hewɔ lɛ, bɔ ni afee ni anyɛ ato nibii ahe gbɛjianɔ koni nitsumɔ lɛ aya lɛ jogbaŋŋ lɛ, wɔjie mɛi aaashɛ 400 kɛjɛ nitsulɔi ni baa leebi lɛ ateŋ koni amɛtsu nii kɛjɛ shwane ŋmɛji 3 kɛyashi maŋkɛ ŋmɛji 2.” Mɛi nɛɛ tsu nii kɛjɛ May kɛyashi September.\nKɛ́ ama Odasefoi lɛ anitsumɔhe yitso hee lɛ agbe naa, ni odamɔ agbo wulu ni boteɔ shĩa lɛ mli lɛ naa lɛ, kɛ́ hulu miihe anyɔ shi lɛ, bɔ ni obaana lɛ nɛ.\nWarwick Tsumaa Ajinafoi Akuu lɛ bɔ amaniɛ akɛ abaagbe tsũi ejwɛ ni akɛbaafee wɔɔhei lɛ ateŋ enyɔ naa yɛ January afi 2016, taakɛ ato yɛ shishijee mli lɛ. Shi Owula Devine tsɔɔ mli akɛ, “kɛ́ wɔkwɛ bɔ ni nitsumɔ yaa lɛ, kɛ he ni wɔkɛshɛ lɛ, abaagbe naa nyɔji ejwɛ dani be ni ato lɛ baashɛ​—enɛ fɛɛ jɛ yelikɛbuamɔ kpele ni nyɛmimɛi kɛhã lɛ hewɔ.” Amrɔ nɛɛ, wɔto akɛ be ni September 1, 2016 baakɛɛ eshɛɔ lɛ, wɔgbe wɔɔhei enyɔ krokomɛi ni eshwɛ lɛ, tsũi ni akɛbaafee ɔfis srɔtoi lɛ, kɛ hei ni abaasaa tsɔji kɛ nibii yɛ lɛ anaa.\nKɛ́ ookwɛ nitsumɔhe yitso hee lɛ kɛjɛ ŋwɛigbɛ lɛ bɔ ni obaana lɛ nɛ.\nYehowa Odasefoi Ebɔi Amɛtsũi Srɔtoi ni Yɔɔ Brooklyn lɛ Ahɔɔmɔ​—Mɛi Ekpa Enɛ Gbɛ Waa